**Espen Askeladd som kappåt med trollet**

Det var en gang en bonde som hadde tre sønner. Bonden var gammel og fattig, men sønnene hans ville ikke gjøre noe på gården. Det hørte en stor skog til gården, og faren ville at sønnene skulle hogge i skogen.

**Spørsmål**: “Hvor mange sønner hadde bonden? Hopp antallet!»

Først skulle den eldste ut og hogge. Da han hadde kommet ut i skogen og hadde begynt å hogge på en gran, kom det et stort troll bort til ham. «Hvis du hogger i min skog, så dreper jeg deg!» brølte trollet. Da gutten hørte det, kastet han øksa og løp hjem så fort han kunne. Da han kom hjem, ble faren sint, og sa at trollene aldri hadde skremt ham da han var ung.

**Spørsmål:** “Hvem av sønnene skulle ut og hogge først? Klapp antallet!”

Neste dag skulle den andre sønnen ut i skogen. Det gikk ikke bedre med ham. Da han hadde begynt å hogge på grana, kom trollet. «Hvis du hogger i min skog, så dreper jeg deg!» brølte det. Gutten kastet øksa og løp så fort han kunne.  
Da han kom hjem, ble faren sint, og sa at han aldri var blitt skremt av trollene da han var ung.

**Spørsmål:** “Hvilken sønn skulle ut denne dagen? Snurr antallet!”

Den tredje dagen ville den yngste av brødrene prøve seg. Den yngste ble kalt Askeladden. Askeladden la en fersk ost i skreppa og dro til skogs. Da han hadde hogd en stund, kom trollet. «Hvis du hogger i min skog, dreper jeg deg!» Brølte det. Askeladden tok osten ut av skreppa og klemte den så hardt at det rant av den. «Hvis du ikke tier stille, så skal jeg klemme deg akkurat som jeg klemmer vannet ut av denne hvite steinen!» «Å nei, vær så snill! Jeg skal hjelpe deg å hogge.» Trollet var flink til å hogge, så det ble mye ved den dagen.

**Spørsmål:** “Hvilken plass i søskenrekken hadde Askeladden? Vis antallet med fingrene og tramp antallet!”

Da kvelden kom, sa trollet: «Du kan bli med meg hjem. Det er lengre vei til deg enn til meg.» Dette syns Askeladden var en god idé. Da de kom frem, ville trollet tenne i peisen mens gutten skulle gå etter vann til grøten. Trollet ga ham to jernbøtter, så tunge at gutten ikke kunne løfte på dem. «Disse bøttene er for små», sa Askeladden. «Det er bedre at jeg henter hele brønnen.» «Åh nei, jeg kan ikke miste brønnen min. Du kan tenne i peisen, så skal jeg gå etter vann.»

**Spørsmål:** “Hvor mange bøtter ga trollet Askeladden? Lat som du løfter opp antallet bøtte!”

Da trollet kom tilbake med vannet, kokte de en stor grøt-gryte. «Hvis du vil, kan vi spise om kapp?» sa Askeladden Ja dette ville trollet, for han var sikker på å vinne.

**Spørsmål:** “Hvor mange personer spiste grøt sammen? Sitt ned og lat som du spiser med skje antallet ganger”

Askeladden tok skinnskreppa foran seg uten at trollet så det, og så øste han mer i den, enn i seg selv. Da skreppa var full, tok han kniven sin og stakk hull på den. Trollet så på ham, men sa ikke noe. Da de hadde spist en stund, la trollet fra seg skjeen. «Nei, nå orker jeg ikke mer!» «Jo, nå får du spise. Du kan bare gjøre slik som jeg. Skjær hull på magen, så kan du spise så mye du vil.» Så gjorde trollet som gutten sa, men du kan vel tenke deg hvordan det gikk? Trollet døde med en gang. Askeladden tok med seg alt det gullet og sølvet han fant, og gikk glad og fornøyd hjem.